Janne Schaffer

Jan Erik Tage ”Janne” Schaffer (s. 24. syyskuuta 1945 TukholmaJanne Schaffer, Svensk Filmdatabas. Viitattu 18.6.2016.) on ruotsalainen kitaristi ja säveltäjä. Hän on yksi Ruotsin arvostetuimmista sähkökitaristeista ja studiomuusikoista, joka on soittanut noin viidellä tuhannella äänitteellä. Hän on esiintynyt muun muassa Abban, Toto-yhtyeen ja Bob Marleyn kanssa ja tehnyt paljon yhteistyötä Björn J:son Lindhin ja Ted Gärdestadin kanssa. Lisäksi hän on tehnyt sooloalbumeja vuodesta 1973 alkaen.Janne Schaffer, Svensk Mediedatabas. Viitattu 18.6.2016. Vuonna 2009 Schafferin ensimmäinen sooloalbumi Janne Schaffer (1973) pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Elämä ja ura == Janne Schafferin isä soitti viulua ja äiti opetti pianonsoittoa. Poika varttui Blackebergin kaupunginosassa Tukholmassa. Hän soitti aluksi pianoa, mutta vaihtoi sitten sähkökitaraan. Ensimmäisen kitaransa hän teki koulun veistotunnilla. Koulutovereista muodostettujen kitarayhtyeiden jälkeen Schaffer esiintyi 1960-luvulla muun muassa Gunnar Wiklundin, Björn Skifsin ja Ted Gärdestadin kanssa. 1970-luvulla hän tuli tunnetuksi Abba-yhtyeen konserteista ja äänilevyiltä.Janne Schafferin verkkosivusto. Vuonna 1973 Schaffer aloitti sekä soolouransa että pitkän yhteistyönsä Björn J:son Lindhin kanssa, joka kesti tämä kuolemaan 2013 saakka. Yhtyeitä, joissa Schaffer on soittanut, ovat muun muassa Hörselmat, Grapes of Wrath, Pop Workshop, Dynamite Brass, Opus III, Svenska Löd AB!, Baltik, Ablution, Mads Vinding Group, Midnattsensemblen Paramount, Ralph Lundsten and The Andromeda All Stars sekä Harlequin.Janne Schaffer, Discogs. Vuonna 1980 muodosti Schaffer yhdessä Lasse Åbergin ja Klasse Möllbergin kanssa yhtyeen Electric Banana Band, jossa hän sävelsi ja Åberg sanoitti. Laulut olivat usein ympäristöaiheisia. Ryhmän hittejä olivat ”Banankontakt”, ”Olyckans sång” ja ”Zwampen”.Electric Banana Band, Discogs. Schaffer käyttää pääasiassa Larrivée-sähkökitaraa, jossa on EMG:n yksikelainen mikrofoni. Hän omistaa myös Gibson Les Paul -kitaran vuodelta 1959. Vahvistimena hän käyttää yleensä Peaveytä. == Sooloalbumeja == * 1973 – Janne Schaffer * 1974 – Janne Schaffer's Andra LP * 1974 – The Chinese * 1976 – Katharsis * 1978 – Earmeal * 1980 – Presens * 1982 – Blå Passager och Röda Vågor * 1985 – Traffic * 1987 – Hörselmat med Gävleborgs Symfoniorkester * 1988 – Electric Graffiti * 1989 – Julglöd (yhdessä Leif Strandin, Bo Westmanin ja Nacka Sångensemblen kanssa) * 1989 – Katharsis & Earmeal Med Janne Schaffer 1976–1979 (kokoelma) * 1990 – Tid brusa (yhdessä Björn J:son Lindhin ja Gunnar Idenstamin kanssa) * 1992 – Ögonblick * 1993 – Mellan sol och måne 73–93 (kokoelma) * 1995 – Av Ren Lust * 1996 – Tunga låtar 73-96 (kokoelma) * 1996 – Lugna låtar 80-95 (kokoelma) * 2000 – Den hela människan (musiikkia elokuvasta Terveysmatka), (mukana Björn J:son Lindh ja Electric Banana Band) * 2000 – På andra sidan månen * 2002 – Nära i sommarnatten (kokoelma) * 2004 – Överblick (kokoelma) * 2005 – Med Betoning på Ljus (kokoelma) * 2009 – Stämningsfullt – En vinterresa (kokoelma) * 2010 – Music Story (kokoelmaboksi) * 2013 – Musik / Schaffer Text / Åberg (yhdessä Lasse Åbergin kanssa) == Lähteet == Luokka:Vuonna 1945 syntyneet Luokka:Elävät henkilöt Luokka:Ruotsalaiset kitaristit Luokka:Ruotsalaiset säveltäjät